ਅੱਜ ਸ਼ਰੋਮਣੀ ਅਕਾਲੀ ਦਲ ਬਾਦਲ ਦੇ ਪਛੜੀਆਂ ਸ਼੍ਰੇਣੀਆਂ ਵਿੰਗ ਦੇ ਪੁਲਿਸ ਜ਼ਿਲ੍ਹਾ ਬਟਾਲਾ ਦੇ ਪ੍ਰਧਾਨ ਜੱਥੇਦਾਰ ਸੁੱਚਾ ਸਿੰਘ ਸੁਚੇਤਗੜ੍ਹ ਨੇ ਪੰਜਾਬ ਸਰਕਾਰ ਤੋਂ ਮੰਗ ਕੀਤੀ ਕਿ ਸੂਬੇ ਵਿਚਲੀਆਂ ਪਛੜੀਆਂ ਸ਼੍ਰੇਣੀਆਂ ਨੂੰ ਪੰਜਾਬ ਸਰਕਾਰ ਵੱਲੋਂ ਜਾਰੀ ਕੀਤੀ ਗਈ 200 ਯੂਨਿਟ ਫ਼ਰੀ ਬਿਜਲੀ ਦੀ ਸਹੂਲਤ ਵਿੱਚ ਰੱਖੀ ਗਈ 1 ਕਿੱਲੋਵਾਟ ਲੋਡ ਵਾਲੀ ਸ਼ਰਤ ਖ਼ਤਮ ਕੀਤੀ ਜਾਵੇ, ਕਿਉਂਕਿ ਮੌਜੂਦਾ ਸਮੇਂ ਪੂਰੇ ਪੰਜਾਬ ਵਿੱਚ ਧਰਤੀ ਹੇਠਲੇ ਪਾਣੀ ਦਾ ਪੱਧਰ ਬਹੁਤ ਹੀ ਨੀਵਾਂ ਹੋ ਜਾਣ ਕਾਰਨ ਲਗਭਗ ਹਰੇਕ ਘਰ ਵਿੱਚ 1 ਹਾਰਸਪਾਵਰ ਦੀਆਂ ਸਬਮਰਸੀਬਲ ਮੋਟਰਾਂ ਲੱਗੀਆਂ ਹੋਈਆਂ ਹਨ, ਅਤੇ ਪਾਵਰ ਕਾਮ ਅਨੁਸਾਰ ਇਹਨਾਂ 1 ਹਾਰਸਪਾਵਰ ਦੀਆਂ ਮੋਟਰਾਂ ਦਾ ਪ੍ਰਵਾਨਿਤ ਲੋਡ ਲਗਭਗ ਇੱਕ ਕਿੱਲੋਵਾਟ ਬਣਦਾ ਹੈ।
ਸਰਕਾਰ ਪਛੜੀਆਂ ਸ਼੍ਰੇਣੀਆਂ ਨੂੰ 200 ਯੂਨਿਟ ਮਹੀਨਾ ਫ਼ਰੀ ਬਿਜਲੀ ਦੀ ਦਿੱਤੀ ਗਈ ਸਹੂਲਤ ਵਿਚਲੀ 1 ਕਿੱਲੋਵਾਟ ਲੋਡ ਵਾਲੀ ਸ਼ਰਤ ਖ਼ਤਮ ਕਰੇ : ਜਥੇਦਾਰ ਸੁੱਚਾ ਸਿੰਘ ਸੁਚੇਤਗੜ੍ਹ